EELNÕU

25.08.2025

**Haldusmenetluse seaduse ja avaliku teabe seaduse muutmise seadus**

**§ 1. Haldusmenetluse seaduse muutmine**

Haldusmenetluse seaduse 1. peatüki 2. jagu täiendatakse §-ga 71 järgmises sõnastuses:

„**§ 71. Automaatne haldusmenetlus**

(1) Haldusorgan võib anda haldusakti või muu dokumendi või sooritada toimingu või menetlustoimingu automaatselt infosüsteemi vahendusel ilma haldusorgani nimel tegutseva isiku vahetu sekkumiseta.

(2) Automaatne haldusakt võib põhineda eriliiki isikuandmetel isiku nõusolekul, välja arvatud juhul, kui seaduses on sätestatud teisiti.

(3) Menetlusosalisel või taotlejal on igal ajal õigus vahetule isiklikule kontaktile haldusorgani nimel tegutseva isikuga. Haldusorgan tagab, et menetlusosalist või taotlejat teavitatakse sellise võimaluse olemasolust.

(4) Automaatses haldusaktis märgitakse, et see on antud automaatselt. Automaatsele haldusaktile ei kohaldata nõuet märkida selles haldusorgani juhi või tema volitatud isiku nimi ja kinnitada see tema allkirjaga, kuid selles märgitakse haldusorgani kontaktandmed. Automaatsele haldusaktile lisatakse e‑tempel.

(5) Automaatse haldusakti andmise või automaatse toimingu korral avaldatakse nende andmekogude nimetused, milles sisalduvaid isikuandmeid on haldusakti andmisel või toimingu sooritamisel kasutatud, ning andmed automaatse haldusakti andmisel või toimingu sooritamisel kasutatud infosüsteemi kohta.

(6) Automaatsele haldusaktile või toimingule lisatakse kasutatud otsustuspõhimõtete ja kriteeriumide selgitus sellises ulatuses, mis võimaldab menetlusosalisel mõista otsuse aluseid.

(7) Haldusmenetluse automaatne uuendamine ei ole lubatud.

(8) Vaidemenetluses ei ole automaatse haldusakti või muu automaatse dokumendi andmine või automaatse toimingu või menetlustoimingu sooritamine lubatud.“

**§ 2. Avaliku teabe seaduse muutmine**

Avaliku teabe seaduse § 28 lõiget 1 täiendatakse punktiga 313 järgmises sõnastuses:

„313) teave automaatses haldusmenetluses kasutatava infosüsteemi funktsiooni ja toimimise loogika kohta ning teave, kuidas tagatakse sellise infosüsteemi kasutusele võtmisega põhiõigustele kaasnevate riskide leevendamine;“.

**§ 3. Seaduse jõustumine**

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, …………………….. 2025

Algatab Vabariigi Valitsus ………………………… 2025